Document ID: 32008R0446

UREDBA KOMISIJE (ES) št. 446/2008
z dne 22. maja 2008
o spremembi nekaterih kvot za navadnega tuna v letu 2008 po členu 21(4) Uredbe Sveta (EGS) št. 2847/93 o oblikovanju nadzornega sistema na področju skupne ribiške politike
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1) in zlasti člena 21(4) Uredbe,
ob upoštevanju naslednjega:
(1)
Uredba Sveta (ES) št. 41/2007 (2) določa količine navadnega tuna, ki jih lahko v letu 2007 ulovijo ribiška plovila Skupnosti v Atlantskem oceanu vzhodno od zemljepisne dolžine 45o Z in Sredozemskem morju.
(2)
Francija in Italija sta presegli ribolovne kvote v letu 2007.
(3)
Na podlagi izčrpanja deleža Skupnosti je ribolov na navadnega tuna s plovili, ki plujejo pod zastavo Cipra, Grčije, Španije, Malte ali Portugalske, prepovedan z Uredbo Komisije (ES) št. 1073/2007 (3).
(4)
Uredba (ES) št. 1073/2007 je začela veljati preden so Ciper, Grčija, Španija, Malta in Portugalska izčrpale kvote. Kvote, ki jih omenjene države članice v letu 2007 niso mogle izkoristiti, so znašale 438,6 tone.
(5)
Uredba Sveta (ES) št. 40/2008 (4) določa količine navadnega tuna, ki se jih lahko v letu 2008 ulovi na zadevnih območjih.
(6)
Treba je odšteti odbitke od kvote Francije in Italije za navadnega tuna za leto 2008, odbito količino pa ustrezno dodeliti državi članici, katere ribolovne dejavnosti so bile prekinjene, še preden je izkoristila kvote.
(7)
Ukrepi, predvideni s to uredbo, so v skladu z mnenjem Odbora za ribištvo in ribogojstvo -
SPREJELA NASLEDNJO UREDBO:
Člen 1
Kvote za navadnega tuna (Thunnus thynnus), ki so bile za leto 2008 dodeljene Franciji in Italiji, se zmanjšajo in odštete količine dodelijo Grčiji, Španiji, Cipru, Malti in Portugalski za leto 2008, kot je navedeno v Prilogi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. maja 2008

Labels: 6